Diari Oficial de la Generalitat Valenciana


Sumari del DOGV 1539, del 10-05-1991 (1991/821054)

ORDRE de 2 d'abril de 1991, de la Conselleria de Cultura, Educació i Ciència, per la qual es convoca un concurs públic de projectes d'actuació educativa preferent en centres d'EGB per al curs 1991-1992.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/02/(1)/dof/vci/html**

### Dades del document

Número de DOGV
:   1539

Data del DOGV
:   10-05-1991

Secció del DOGV
:   DISPOSICIONS GENERALS

Número del document
:   1991/821054


Data del document
:   02-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 2 d'abril de 1991, de la Conselleria de Cultura, Educació i Ciència, per la qual es convoca un concurs públic de projectes d'Actuació Educativa Preferent en centres d'EGB per al curs 1991-1992.  
El Reial Decret 1174/83, de 27 d'abril, va establir el marc general en què cal desplegar els programes d'Educació Compensatòria.  
La firma de successius convenis que, des d'aleshores, s'han subscrit entre la Conselleria de Cultura, Educació i Ciència i el Ministeri d'Educació i Ciència, han marcat el desenrotllament del Programa d'Educació Compensatòria a la Comunitat Valenciana.  
En aquest context, l'atenció educativa preferent i diferenciada prestada a col·lectius desfavorits per raons de tipus geogràfic, sòcio-econòmic o cultural, obtinguda per mitjà de la implantació i el desplegament dels projectes d'Actuació Educativa Preferent, aconsella seguir la línia mampresa. Així, es contribuirà a continuar millorant la qualitat de l?ensenyament dels centres d'EGB situats en zones rurals desfavorides, en zones urbanes marginals o susceptibles de millorar aspectes relacionats amb la integració de minories ètniques.  
Per tot això, fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern valencià,  
ORDENE:  
Article primer  
Convocar un concurs públic de projectes d'Actuació Educativa Preferent de centres d'EGB en l?àmbit de la Comunitat Valenciana per al curs 1991-92  
Article segon  
S'aproven les bases per les quals es regirà la convocatòria i que constitueixen l'annex I d'aquesta.  
Article tercer  
Els recursos necessaris per al desplegament dels projectes aprovats seran sufragats amb càrrec als capítols I, II i a la línia pressupostària del capítol IV, nº 407/000/91 de 56.313.174 PTA, dels pressupostos de la Generalitat Valenciana, destinats al finançament de les activitats que realitza el Programa d'Educació Compensatòria, de la Direcció General de Centres i Promoció Educativa.  
DISPOSICIONS FINALS  
Primera  
Es faculta la Direcció General de Centres i Promoció Educativa perquè, en l'àmbit de les seues competències, adopte les mesures necessàries per al compliment d'aquesta Ordre i resolga les incidències que es plantegen en la interpretació i l'execució.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
Valencia, 2 d'abril de 1991.  
El Conseller de Cultura, Educació i Ciència,   
ANTONIO ESCARRE I ESTEVE  
ANNEX I  
Bases  
Primera. Objecte dels projectes  
1. Els projectes d'Actuació Educativa Preferent estaran orientats a incorporar o continuar actuacions educatives compensadores que discriminen, positivament, sectors desfavorits per circumstàncies de tipus geogràfic, sòcio-econòmic o cultural.  
2. Per la seua naturalesa, els projectes d'Actuació Educativa Preferent han de presentar les característiques pròpies d'un Projecte d'Innovació Educativa adaptat a les peculiaritats de la comunitat escolar en què s'ha d'aplicar.  
Segona. Modalitat de projectes  
1. Els projectes d'Actuació Educativa Preferent, segons l?àmbit i l?especificitat d'actuacions, podran ser de dos tipus:  
A. Projectes Educatius de Singularitat Rural. Tindran aquest caràcter aquells en l?execució i el desplegament dels quals es preste una atenció educativa diferenciada per raó de ruralisme.  
B. Projectes Educatius de Singularitat Urbana. Seran considerats així aquells que aporten mesures singulars que milloren l'atenció educativa a sectors desfavorits per raons de marginació social, econòmica o cultural.  
2. Independentment d'allò que s'assenyala en l'apartat anterior, i aplicant criteris de compatibilitat, els projectes d'Actuació Educativa Preferent podran ser de dos tipus:  
1 a) Projectes elaborats per un centre que, per les seues característiques singulars, incideixen en l?àmbit d'aquest centre.  
b) Projectes elaborats per un conjunt de centres, amb incidència comuna en l?àmbit del barri, zona o comarca.  
Tercera. Duració  
Tindran una duració d'un curs. D'acord amb els resultats i les disponibilitats pressupostàries, podran ser prorrogats anualment per resolució de la Direcció General de Centres i Promoció Educativa.  
Quarta. Participants  
1. Podran participar en aquest concurs de projectes, siga quina siga la modalitat, els centres d'EGB finançats amb fons públics.  
2. Aquells centres interessats en la pròrroga d'un PAEP aprovat, el desplegament del qual s'esta portant a efecte durant el curs 1990-91, hauran de participar en aquesta convocatòria i s'ajustaran a allò que determinen les bases.  
Cinquena. Models de sol·licituds i documents que es presentaran  
1. Projectes nous.  
a) Les sol·licituds corresponents a projectes amb incidència en l?àmbit del centre, les deurà subscriure el director, s'ajustaran al model que figura com a annex-II i s'hi adjuntaran els documents següents:  
- Original i dues còpies del projecte.  
- Còpia de l'acta de la reunió del claustre de professors en què s'acorda assumir la implantació i el desplegament del projecte.  
- Còpia de l'acta de la reunió del consell escolar del centre en què s'acorda l'aprovació del projecte.  
b) Aquelles que corresponguessen a projectes, elaborats conjuntament per distins centres, les hauran de subscriure tots els directors, s'ajustaran al model que figura com a annex-III i s'hi adjuntaran els mateixos documents assenyalats en l'apartat anterior, referits a cada un del centres implicats.  
2. Pròrroga de PAEP.  
Les sol·licituds corresponents a pròrrogues de PAEPS aprovats, el desplegament dels quals s'estarà portant a efecte segons el cas, s'ajustaran els models que figuren com a annexos IV i V, i s'hi adjuntaran els documents següents:  
- Original i dues còpies de la memòria a què fa referència la base setena.  
- Còpia de l'acta de la reunió del claustre de professors en què s'acorda assumir les modificacions incloses en la memòria.  
- Còpia de l'acta de la reunió del consell escolar del centre en què s'acorde aprovar les modificacions incloses en la memòria.  
Sisena. Presentació i termini  
1. Les sol·licituds, amb els projectes i altres documents assenyalats en la base anterior, s'adreçaran al Director General de Centres i Promoció Educativa, i podran presentar-se en el Registre dels Serveis Territorials de Cultura i Educació, en el Registre General de la Conselleria de Cultura, Educació i Ciència, en les centres d'informació de l?Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts en l'article 66 de la Llei de Procediment Administratiu.  
2. El termini de presentació finalitzarà quan haja transcorregut un mes a partir de la data de publicació d'aquesta convocatòria en el Diari Oficial de la Generalitat Valenciana.  
Setena. Requisits  
1. Projectes nous.  
A. Els projectes d'Acció Educativa Preferent hauran de reflectir clarament:  
a) Característiques sòcio-econòmiques i culturals de l'àmbit territorial d'incidència.  
b) Problemes educatius que motiven l?elaboració del projecte.  
c) Objectius que s'han d'aconseguir.  
d) Aspectes organitzatius, curriculars i metodològics que s'han de modificar.  
e) Duració prevista.  
f) Procediment d'avaluació que s' aplicarà.  
B. Com a annex a aquests s'hi adjuntarà:  
a) Situació administrativa del professorat de la plantilla del centre.  
b) Proposta raonada dels mitjans econòmics extraordinaris, necessaris per a la implantació i el desplegament del projecte.  
2. Pròrroga de PAEP  
Els centres que estan portant a efecte un Projecte d'Acció Educativa Preferent, aprovat per resolució de la Direcció General de Centres i Promoció Educativa, i en sol·liciten la pròrroga, hauran d'adjuntar una memòria sobre l'aplicació del projecte i les possibles propostes de modificació. Aquesta memòria, amb una extensió màxima de 10 folis, haurà d'incloure:  
a) Nivell d'aconseguiment dels objectius plantejats en el projecte.  
b) Propostes raonadas de modificacions que afecten cada un dels apartats del projecte original.  
Vuitena. Ajudes  
1. En el cas de projectes nous aprovats, els recursos econòmics orientats a la seua implantació i desenvolupament consistiran en assignacions específiques en concepte de sobredotació de despeses de funcionament.  
2. En els casos de projectes prorrogats, la Direcció General de Centres i Promoció Educativa, en funció de la seua avaluació i de les disponibilitats pressupostàries existents, podrà, modificar els recursos adreçats als centres.  
3. L'aprovació del projecte suposarà l'aplicació de criteris de preferència en la distribució de recursos, per part de la Conselleria de Cultura, Educació i Ciència.


Còpia Permalink ELI